กระทรวงแรงงาน เปิดสถาบัน MARA ฝึกคนทำงานกับหุ่นยนต์ รองรับเทคโนโลยีการผลิตยุคใหม่
กระทรวงแรงงาน เปิดสถาบัน MARA ฝึกคนทำงานกับหุ่นยนต์ รองรับเทคโนโลยีการผลิตยุคใหม่ ตั้งเป้าปี 2563 ผลิตช่างต้นแบบ 2,000 คน ป้อนอุตสาหกรรมในพื้นที่ EECหม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานพิธีเปิดสถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (MARA) ซึ่งตั้งอยู่ในพื้นที่ของสถาบันพัฒนาฝีมือแรงงาน 3 ชลบุรี โดยเปิดเผยว่า ปัจจุบันผู้ประกอบกิจการหลายแห่ง ได้นำนวัตกรรมเทคโนโลยีหุ่นยนต์ แขนกล ปัญญาประดิษฐ์และระบบอัตโนมัติมาใช้ในการผลิตมากยิ่งขึ้น แรงงานจึงต้องปรับตัวและพัฒนาทักษะความรู้ให้ทันต่อการเปลี่ยนแปลงอย่างก้าวกระโดด ซึ่งการจัดตั้งสถาบันพัฒนาบุคลากรสาขาเทคโนโลยีอัตโนมัติและหุ่นยนต์ (MARA) จึงมีความสำคัญที่จะรองรับการพัฒนาทักษะให้กับแรงงานให้เป็นแรงงานฝีมือชั้นสูงรองรับเทคโนโลยีสมัยใหม่และนวัตกรรม โดยกลุ่มเป้าหมายมีทั้งแรงงานทั่วไป แรงงานในสถานประกอบการและนักศึกษา โดยมีแผนการขับเคลื่อนในการเชื่อมโยงการทำงานร่วมกับอีก 2 จังหวัด คือ ระยอง ฉะเชิงเทรา รวมถึงสมุทรปราการ โดยให้ภาคเอกชนเข้ามามีส่วนร่วมการบริหารจัดการ ซึ่งสถาบัน MARA จัดตั้งขึ้นเพื่อยกระดับคนทำงานให้เป็นช่างฝีมือชั้นสูงด้านระบบอัตโตมัติและหุ่นยนต์ รองรับการขับเคลื่อนเศรษฐกิจ EEC ระดับภูมิภาค และพื้นที่จังหวัดภาคตะวันออก รวมถึงเพิ่มผลิตภาพแรงงาน ลดต้นทุนสถานประกอบกิจการที่เปลี่ยนมาใช้เครื่องจักรกลระบบอัตโตมัติและหุ่นยนต์ในการผลิตทดแทนกำลังคน สนับสนุนการพัฒนากำลังคนรองรับด้านนวัตกรรม เทคโนโลยีสมัยใหม่และอุตสาหกรรม 4.0 ซึ่งเป็นการสร้างความมั่นใจให้กับนักลงทุนและภาคเอกชนที่จะเข้ามาลงทุนในพื้นที่ EEC เชื่อมั่นว่า สถาบัน MARA จะสามารถพัฒนาทักษะด้านเทคโนโลยีสมัยใหม่และนวัตกรรมให้แรงงานมีศักยภาพ ตอบสนองความต้องการของนายจ้างและสถานประกอบกิจการที่นำเทคโนโลยีอัตโนมัติและหุ่นยนต์เข้ามาปรับใช้ในกระบวนการผลิตสินค้าและบริกาาร รองรับการเติบโตอุตสาหกรรมในอนาคตนายสุชาติ พรชัยวิเศษกุล อธิบดีกรมพัฒนาฝีมือแรงงาน กระทรวงแรงงาน กล่าวว่า การดำเนินงานของสถาบัน MARA จะยึดแนวทางประชารัฐ โดยร่วมมือกับภาครัฐ ภาคเอกชน และสถาบันการศึกษา โดยในปี 2563 วางเป้าหมาย ที่จะพัฒนาฝีมือแรงงานในสาขาเทคโนโลยีอัตโนมัติและหุ่นยนต์ จำนวน 2,000 คน ใน 42 หลักสูตร อาทิ ช่างควบคุมหุ่นยนต์ในอุตสาหกรรม ช่างควบคุมหุ่นยนต์ NACHI การประยุกต์ใช้หน้าจอสัมผัสทางอุตสาหกรรม การเขียนโปรแกรมควบคุมระบบอัตโนมัติ เป็นต้น เพื่อซึ่งสถาบัน MARA จะกลายเป็นอีกหนึ่งหน่วยงานสำคัญในการพัฒนาศักยภาพกำลังแรงงานในอุตสาหกรรมหลักในพื้นที่ ทั้งอุตสาหกรรมอิเล็กทรอนิกส์ ยานยนต์และชิ้นส่วน อาหาร พลาสติก แม่พิมพ์ ตอบโจทย์ความต้องการกำลังคนใน 10 อุตสาหกรรมเป้าหมายขับเคลื่อนเศรษฐกิจเพื่ออนาคต รวมทั้งสอดคล้องกับนโยบาย Workforce transformation ของกระทรวงแรงงาน ที่มุ่งเดินหน้าปฏิรูปแรงงานให้มีฝีมือรับการเปลี่ยนแปลงของเทคโนโลยี นวัตกรรม และสังคมในอนาคต